
TECHNINĖ UŽDUOTIS (GALIMYBIŲ STUDIJOS PASLAUGOMS)
Galimybių studija (per 6 mėn. nuo sutarties pasirašymo).
1.1. Atlikti galimybių studiją (reikalavimai 2 priedo 1 dalyje) ir ją pristatyti bendruomenei (Savivaldybės tarybai, gyventojams, ūkininkams). Studijos apimtis 30-60 psl.
1.2. Remiantis atlikta studija parengti moksliniais tyrimais pagrįstą straipsnį/pranešimą apie gamtinių sprendimų (angl. Nature Based Solutions - NBS) bendrai ir konkrečiai - sukonstruotų šlapžemių naudą ir panaudojimo galimybes Biržų rajone;
1.3. Parengti rekomenduojamus teisės aktų, trukdančių ir / ar ribojančių dirbtinių šlapžemių įrengimą Lietuvoje (toliau – LT) ir Biržų rajone (jeigu bus tokie nustatyti atlikus galimybių studiją), pakeitimų projektus bei sudaryti pakeitimų inicijavimo planą (į kokias institucijas kokia tvarka turi būti kreipiamasi).  
  



















2 priedo 1 dalis 

REIKALAVIMAI GALIMYBIŲ STUDIJAI

Tikslai ir uždaviniai
Pagrindinis galimybių studijos tikslas – ištirti tinkamas vietoves sukonstruotų pelkių įrengimui Biržų rajone.
Galimybių studijos uždaviniai:
· Ištirti, kuriose vietose tikslingiausia įrengti dirbtines šlapžemes Biržų rajone, įvertinant ir konstrukcijų (dirbtinių šlapžemių), įrengtų bei ištestuotų Latvijoje gyvulininkystės ūkiuose ir mažuose kaimuose, naudojamų paviršinio vandens valymui (toliau – LV sprendimai), įrengimo tikslingumą; 
· Ištirti, kokios galimybės (techninės, finansinės, teisinės) įrengti dirbtines šlapžemes Biržų rajone;
· Ištirti, ar dirbtinių šlapžemių naudojimas gali prisidėti prie nuotėkų valymo sistemos Biržų rajone;
· Padidinti visų suinteresuotųjų šalių informuotumą ir iniciatyvumą apie dirbtinių šlapžemių naudojimą nuotekų (įskaitant ir paviršinio vandens) valymui;
· Nustatyti, kokie teisės aktų pakeitimai reikalingi, kad būtų galima naudoti dirbtines šlapžemes nuotekų (įskaitant ir paviršinio vandens) valymui.
Galimybių studijos uždaviniai / dalys
I. Situacijos apžvalga. 
1. Įvertinti ir aprašyti esamus gamtinius ir dirbtinius vandens telkinius Biržų rajone; 
2. Įvertinti vietinius klimato pokyčius ir jų poveikį aplinkai;
3. Išanalizuoti aplinkinių teritorijų dirvožemio ir žemės naudojimo ypatumus; 
4. Aprašyti regiono biologinę įvairovę ir jos ypatumus;
5. Pateikti pasaulyje naudojamų, LT sąlygomis taikytinų ir mokslininkų tyrimais patvirtintų kaip efektyvių gamtiniais sprendimais paremtų paviršinio vandens valymo būdų apžvalgą (įskaitant ir LV sprendimus).
6. Aprašyti LV sprendimus tiriamus, taikomus ir planuojamus diegti projekto Nr.101112859 "Transformacinių gamtos procesais pagrįstų sprendimų spartinimas ir integravimas siekiant padidinti atsparumą klimato kaitai įvairiuose biogeografiniuose Europos regionuose"/ NATALIE (toliau – projekto NATALIE) apimtyje ; 
7. [bookmark: _Hlk168666315]Apžvelgti gamtiniais sprendimais paremtų paviršinio vandens valymo būdų ūkinėje veikloje (įskaitant ir LV sprendimus) naudojimo situaciją LT ir Biržų rajone, kas iki šiol buvo atlikta juos diegiant (ar skatinant diegti) LT ir Biržų rajone;
8. Apžvelgti teisės aktus, reglamentuojančius dirbtinių šlapžemių įrengimą LT ir Biržų rajone, aprašyti kuriuose minimi gamtiniai sprendimai apskritai, kuriuose – susiję su vandentvarka, identifikuoti trukdančius ir / ar ribojančius tokią veiklą teisės aktus ir punktus juose, siūlyti galimas korekcijas (kokie pakeitimai skatintų gamtinių sprendimų diegimą).   

II Galimybių studija
9. Įvertinti galimybes naudoti gamtiniais sprendimais paremtus nuotekų valymo būdus Biržų rajone (įskaitant ir paviršinio vandens valymo LV partnerio įdiegtus ir ištestuotus). 
	Tuo tikslu atlikti:
9.1. Suinteresuotųjų šalių poreikių ir lūkesčių analizę.
9.2. Investicijų ir palaikymo išlaidų įvertinimą bei galimų finansavimo šaltinių (ES fondai, vietinės iniciatyvos) analizę.
9.3. Teisinio pagrįstumo vertinimą. Studijoje turi būti įvertinti visi galimi teisiniai aspektai ir reikalavimai, susiję su šlapžemių įrengimu ir naudojimu. Tai apima leidimus, licencijas, reglamentuojančius dokumentus ir kitus teisinius įsipareigojimus. Nustatytiems šlapžemių įrengimą ir naudojimą ribojantiems teisės aktams pateikiami pakeitimų siūlymai (formuluotės ir pan.).
9.4. Rizikų vertinimą. Identifikuoti galimas rizikas dirbtinių šlapžemių diegimui ir pasiūlyti jų valdymo strategijas. Rizikos analizė turi būti išsami ir apimti įvairius rizikos veiksnius.
9.5. Pelkių integravimo į esamą vandens valdymo ir valymo infrastruktūrą galimybių vertinimą.
9.6. Pažangiausių technologinių ir inžinerinių sprendimų ir metodų, įskaitant gamtinius vandens valymo metodus, parinkimą. 
9.7. Vadovaujantis projekto NATALIE partnerio Žiemgalos planavimo regiono (Latvija) parengta metodika ir kriterijais (arba, jeigu pastarieji LT atveju netinkami – taikant pagrįstą savo metodiką) atrinkti ir pateikti vietoves Biržų rajone, kuriose būtų efektyviausia:
9.7.1. paviršinio vandens valymui naudoti LV sprendimus (pagal LV partnerio parengtus atrankos kriterijus atrenkami 2 gyvulininkystės ūkiai ir 2 maži kaimai);
9.7.2. paviršinio vandens valymui naudoti kitokius nei 4.5.1 p. nurodytas, alternatyvius gamtiniais sprendimais pagrįstus nuotekų valymo būdas (2 būdai, kiekvienam jų bent po vieną teritoriją).
         Atliekant atranką sprendimai pagrindžiami rodikliais, kokia tarša kaip sumažėtų, įvertinamas ekologinis, socialinis ir ekonominis poveikis (atsiperkamumas) tiekėjo atrinktoms teritorijoms Biržų rajone (galimų pelkių funkcijų analizė, pvz., anglies sekvestracija, vandens filtracija, buveinių kūrimas; vietos bendruomenės įtraukimas ir galimos naudos (ekoturizmas, švietimas) įvertinimas).
9.8. Visi duomenys, surinkti atliekant galimybių studiją, pateikiami atskirais duomenų paketais (pagal duomenų tipą, pobūdį ir pan.) nurodant šaltinius, turi būti kaupiami ir perduodami projekto NATALIE duomenų bazei. 

III Išvados ir rekomendacijos 
10. Pateikti išvadas ir rekomendacijas, pagrįstas atliktu tyrimu. 
11. Rekomendacijose pateikiami keistini teisės aktai ir siūlomos pakeitimų formuluotės.

Reikalavimai studijos rengimui:
12. Tyrimas turi būti išsamus. Reikalinga surinkti ir išanalizuoti visą svarbią informaciją apie rinką, technologijas, finansus, teisinius reikalavimus ir kitus veiksnius. Duomenys turi būti patikimi ir pagrįsti objektyviais šaltiniais.
13. Realistinis požiūris. Studija turi būti realistiška, atsižvelgiant į turimas galimybes, laiką, biudžetą ir kitus išteklius. Optimistiški ir pesimistiški scenarijai turi būti pagrįsti faktais.
14. Metodologinis nuoseklumas. Studija turi naudoti aiškiai apibrėžtus ir pripažintus metodus duomenų rinkimui ir analizei. Tai užtikrina, kad išvados bus pagrįstos ir patikimos.
15.  Analitinė struktūra. Studijoje turi būti aiški struktūra, leidžianti lengvai suprasti ir sekti argumentacijos eigą. Kiekviena dalis turi būti logiškai susieta su kitomis dalimis, kad būtų galima matyti bendrą vaizdą.
[bookmark: _Hlk188948382]Periodinis informacijos teikimas
16. Per 2 sav. po sutarties pasirašymo atsakingam darbuotojui pateikiamas ir aptariamas galimybių studijos atlikimo darbų planas su nurodytais etapais, jų terminais, tikslais ir uždaviniais.
17. Paslaugos teikėjas kiekvieną mėnesį Perkančiosios organizacijos atsakingam darbuotojui e. paštu pateikia einamojo mėnesio darbo rezultatus bei aktualią glaustą informaciją apie darbų eigą. Užsakovui susipažinus su pateikta informacija – organizuojamas susitikimas (galimas ir nuotolinis) progreso aptarimui, pastaboms.
18. Parengtą studiją pateikti el. formatu (pdf ir Word).



